CELEX: 32011D0080
Language: mt
Date: 2011-02-04 00:00:00
Title: 2011/80/UE: Deċiżjoni tal-Kummissjoni tal- 4 ta' Frar 2011 li tawtorizza t-tqegħid fis-suq taż-żerriegħa ta' prodott tal-peptide tal-ħut ( Sardinops sagax ) bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2011) 522)

5.2.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 31/48
               
            DEĊIŻJONI TAL-KUMMISSJONI
      tal-4 ta' Frar 2011
      li tawtorizza t-tqegħid fis-suq taż-żerriegħa ta' prodott tal-peptide tal-ħut (Sardinops sagax) bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill
      (notifikata bid-dokument numru C(2011) 522)
      (It-test bl-Ingliż biss huwa awtentiku)
      (2011/80/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar ikel ġdid u l-ingredjenti tal-ikel il-ġdid (1), u b'mod partikolari l-Artikolu 7 tiegħu,
      Billi:
      
                  (1)
               
               
                  Fit-28 ta' April 2008 l-kumpanija Senmi Ekisu Co. Ltd. għamlet talba lill-awtoritajiet kompetenti tal-Finlandja biex tqiegħed prodott tal-peptide tal-ħut (Sardinops sagax) fis-suq bħala ingredjent ġdid tal-ikel.
               
            
                  (2)
               
               
                  Fit-12 ta' Jannar 2009 l-istituzzjoni kompetenti għall-evalwazzjoni tal-ikel tal-Finlandja ħarġet ir-rapport inizjali tagħha ta' evalwazzjoni. F'dak ir-rapport waslet għall-konklużjoni li l-prodott tal-peptide tal-ħut jista' jitqiegħed fis-suq.
               
            
                  (3)
               
               
                  Il-Kummissjoni għaddiet ir-rapport ta' valutazzjoni inizjali lill-Istati Membri kollha fl-10 ta' Marzu 2009.
               
            
                  (4)
               
               
                  Fi żmien il-perjodu ta' 60 jum stipulat fl-Artikolu 6(4) tar-Regolament (KE) Nru 258/97, tressqu oġġezzjonijiet motivati għat-tqegħid fis-suq tal-prodott skont din id-dispożizzjoni.
               
            
                  (5)
               
               
                  Għalhekk l-Awtorità Ewropea dwar is-Sigurtà Alimentari (l-EFSA) ġiet ikkonsultata fl-14 ta' Awwissu 2009.
               
            
                  (6)
               
               
                  Fid-9 ta' Lulju 2010, l-EFSA (Bord dwar Prodotti Djetetiċi, Nutriment u Allerġiji) fl-“Opinjoni xjentifika dwar is-sigurtà tal-‘Prodott tal-Peptide tas-Sardin’ bħala ingredjent ta' ikel ġdid” (2) waslet għall-konklużjoni li l-prodott tal-peptide tal-ħut kien bla periklu skont il-kundizzjonijiet proposti ta' użu u l-livelli proposti ta' konsum.
               
            
                  (7)
               
               
                  Fuq il-bażi tal-valutazzjoni xjentifika, ġie stabbilit li l-prodott tal-peptide tal-ħut huwa konformi mal-kriterji stipulati fl-Artikolu 3(1) tar-Regolament (KE) Nu 258/97.
               
            
                  (8)
               
               
                  Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Il-prodott tal-peptide tal-ħut (Sardinops sagax) kif speċifikat fl-Anness I jista' jitqiegħed fis-suq tal-Unjoni bħala ingredjent alimentari ġdid għall-użi mniżżla fl-Anness II.
      Artikolu 2
      L-ispeċifikazzjoni tal-prodott tal-peptide tal-ħut (Sardinops sagax) awtorizzata b'din id-Deċiżjoni li trid tidher fuq it-tikketta tal-prodott għandha tkun “Peptides tal-ħut (Sardinops sagax)”.
      Artikolu 3
      Din id-Deċiżjoni hija indirizzata lil Senmi Ekisu Co., Ltd, Research & Development Department, 779-2 Noda, Hirano-Cho, Ohzu-City, Ehime 795-0021, il-Ġappun.
      
         Magħmul fi Brussell, l-4 ta’ Frar 2011.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1.
      
         (2)  Il-Ġurnal EFSA 2010; 8(7): 1684.
      
         ANNESS I
         
            SPEĊIFIKAZZJONIJIET TAL-PRODOTT TAL-PEPTIDE TAL-ĦUT (SARDINOPS SAGAX)
         
         
            Spjegazzjoni:
         
         L-ingredjent ta' ikel ġdid huwa taħlita peptide, li jinkiseb minn idroliżi alkalina protease katalizzata ta' muskolu tal-ħut (sagax Sardinops), l-iżolazzjoni sussegwenti tal-frazzjoni peptide bil-kromatografija likwida, il-konċentrazzjoni taħt vakwu u tnixxif bl-isprej. Huwa trab abjad safrani.
         
                     Speċifikazzjonijiet tal-prodott peptide tal-ħut (Sardinops sagax)
                  
               
                     Peptides (*)
                     
                     (peptides b'katina qasira, dipeptides u tripeptides b'piż molekulari ta' inqas minn 2 kDa).
                  
                  
                     ≥ 85 g/100 g
                  
               
                     Val-Tyr (dipeptide)
                  
                  
                     0,1 sa 0,16 g/100 g
                  
               
                     Irmied
                  
                  
                     ≤ 10 g/100 g
                  
               
                     umdità
                  
                  
                     ≤ 8 g/100 g
                  
               
            (*)  il-metodu Kjeldahl
      
      
         ANNESS II
         
            UŻI TAL-PRODOTT PEPTIDE TAL-ĦUT
         
         
                     Grupp ta' Użu
                  
                  
                     Livell massimu tal-prodott tal-peptide tal-ħut
                  
               
                     Ikel ibbażat fuq jogurt, xarbiet ta' jogurt, prodotti tal-ħalib iffermentati, u ħalib tat-trab
                  
                  
                     0,48 g/100 g (lesti għall-ikel/xorb)
                  
               
                     Ilma mħawwar, u xorb b'bażi veġetali
                  
                  
                     0,3 g/100 g (lesti għax-xorb)
                  
               
                     Ċereali għall-kolazzjon
                  
                  
                     2 g/100 g
                  
               
                     Sopop, stews u trabijiet tas-soppa
                  
                  
                     0,3 g/100 g (lesti għall-ikel)